དེ་བཞིན་ཞིང་གྲོང་གི་སློབ་སྦྱོང་མེད་པའི་ཁྱིམ་བདག་དག་ལ་མཚོན་ན་ཡང་།བྱིས་པའི་མདུན་ལམ་དང་སློབ་སྦྱོང་གི་གནས་བབ་ལ་ཅི་མི་སྙམ་པར་སློབ་མཚམས་འཇོག་ཆོག་ཆོག་དང་།དགེ་རྒན་གྱིས་བཤད་པའི་སློབ་མའི་སྐྱོན་ཆ་དག་ལ་ཉན་རྗེས་རང་གི་བུ་ཕྲུག་ཀྱང་སྐྱོན་གྱི་ཕུང་བོ་འབའ་ཞིག་ཏུ་སྒོམ་པ་ལས་ཁོང་ལ་ཡོད་པའི་ནུས་པ་གཞན་ལ་ཡང་སྣང་ཆུང་དང་རྒྱུས་ལོན་གང་ཡང་མི་བྱེད་པར།བུ་ཕྲུག་གི་མི་ཚེ་ནོར་ལུག་གི་རྗེས་སམ་འཇོར་ལྕགས་ཀྱི་ལས་ལ་བསྟིམས་པ་ལ་སེར་སྣ་གང་ཡང་མི་བྱེད་པའི་གནས་བབ་སོགས་ལ་བསམ་བློ་བཏང་ཡོང་དུས་ཡིད་མུག་པའི་གནད་དོན་མང་པོ་ཞིག་གིས་སེམས་པའི་ཕྱི་གནང་གཙེས་ནས་ཡོང་བས་དུས་ནམ་ཞིག་ལ་གནས་བབ་འདི་ཡར་རྒྱས་སུ་སོང་ནས་མི་རེ་རེར་ཡོད་པའི་ཁྱད་ཆོས་བསྔོག་འདོན་དང་བཅས་ཏེ་འཇོན་མི་བསྐྱེད་བསྲིང་བྱེད་པའི་དུས་ཤིག་ཤར་རམ།ངོ་སོ་ལས་གནས་ལུགས་གཙོ་བོར་བྱེད་པའི་སློབ་གསོ་གཉེར་མཁན་གྱི་དཔུང་ཁག་ཅིག་འབྱུང་བའི་དུས་ཤིག་ཤར་རམ།